काठा अस्पताल से ईएसआई ने शुरू की एमवीटीसी सर्विस
कर्मचारीराज्य बीमा निगम ने शुक्रवार को मोबाइल वीडियो टेलीफोनिक कंसलटेशन सर्विसिस (एमवीटीसी)पाॅयलट परियोजना का बद्दी के काठा स्थित मॉडल चिकित्सालय में शुभारंभ किया। ईएसआई के महानिदेशक दीपक कुमार ने दिल्ली से सीधे वीडियो कांफ्रेंसिंग से माॅनिटर किया और निगम के सदस्य आरके भारद्वाज ने इसका विधिवत रूप से उद्घाटन किया। देश में बद्दी पटना में एक साथ इस योजना का उद्घाटन किया गया। महानिदेशक ने बताया कि यह परियोजना तीन चरणों में चलेगी। पहले चरण में चिकित्सा विशेषज्ञ दूर दराज की डिस्पेंसरियों में जहां पर विशेषज्ञ चिकित्सकों का अभाव है वहां से वीडियों के जरिए मरीज का उपचार करेंगे। उसके बाद तीसरे चरण में आईपी (कामगार रोगी) से वीडियो के माध्यम से सीधा विशेषज्ञ उपचार करेंगे। इससे समय धन की बचत होगी। उन्होंने बताया कि एक माह से पहले प्रदेश की सभी सत्रह डिस्पेंसरियों को इस सुविधा से जोड़ दिया जाएगा। बद्दी चिकित्सालय में चिकित्सकों के अभाव पर उन्होंने कहा कि रिक्त पद भरने की प्रक्रिया शुरू कर दी गई है और जल्द ही चिकित्सकों के पद भर दिये जाएंगे। इस अवसर पर मॉडल चिकित्सालय चिकित्सा अधीक्षक डा. सुरेंद्र कौर, डा. सुनीता चोपड़ा, राज्य आयुक्त डा. गुंजन, बीमा आयुक्त एसके गर्ग, मोना वर्मा, जन संपर्क अधिकारी देवव्रत समेत निगम के पदाधिकारी कर्मचारी उपस्थित रहे।
hne_Deva hin_Deva